《诗酒六首 其一》
宋代·华镇

大雅读书勤苦外，肯来文会盍簪中。诅盟吾欲出三物，续社君当图九翁。

绿橘未题霜降颗，黄杨才长闰馀丛。后成若援兰亭例，金谷樽看谁罚空。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。